

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.februārī Nr.89

 (protokols Nr.3, p.41)

**Par Priekuļu novada pašvaldības dalību projekta “Starptautiskās konkurētspējas veicināšana Gaujas Nacionālā parka teritorijā” 2021. gadā**

Priekuļu novada pašvaldības dome izskata jautājumu par Priekuļu novada pašvaldības (turpmāk-Partneris) dalības turpināšanu 2021.gadā projektā “Starptautiskās konkurētspējas veicināšana Gaujas Nacionālā parka teritorijā”.

Provizoriskās projekta “Starptautiskās konkurētspējas veicināšana Gaujas Nacionālā parka teritorijā” izmaksas 2021.gadā katram Partnerim ir EUR 4800,00.

Likuma “Par pašvaldībām” 12.pants nosaka, ka pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas un citu pašvaldību kompetencē vai arī ja šāda darbība nav aizliegta ar likumu.

Likuma “Par pašvaldībām” 21.panta otrā daļa nosaka, ka domes darbībai un lēmumiem jābūt maksimāli lietderīgiem.

Tūrisma likuma 8.pants nosaka pašvaldību kompetenci tūrisma jomā, tajā skaitā panta 2.punkts nosaka, ka pašvaldības tūrisma jomā saskaņā ar teritorijas attīstības plānošanas dokumentiem nodrošina pasākumus tūrisma, tai skaitā kūrortu, attīstībai, kā arī vispusīgas un precīzas informācijas sniegšanu Latvijā un ārvalstīs par tūrisma iespējām, dabas dziednieciskajiem resursiem un kūrortu pakalpojumiem savā teritorijā, savukārt, panta 4.punkts nosaka, ka pašvaldības piedalās tūrisma informācijas centru, punktu un stendu izveidošanā un finansēšanā.

Ņemot vērā iepriekš minēto un pamatojoties uz likuma „Par Pašvaldībām” 12.pantu, 21.panta otro daļu, Tūrisma likuma 8.panta 2. un 4.punktu, *biedrības “Gaujas Nacionālā parka tūrisma biedrība”* aicinājumu, elektroniski balsojot tiešsaistē, PAR –14 (Elīna Stapulone, Dace Kalniņa, Jānis Ročāns, Aivars Tīdemanis, Arnis Melbārdis, Aivars Kalnietis, Māris Baltiņš, Baiba Karlsberga, Sarmīte Orehova, Normunds Kažoks, Mārīte Raudziņa, Juris Sukaruks, Ināra Roce, Elīna Krieviņa), PRET –nav, ATTURAS –1 (Jānis Mičulis), Priekuļu novada dome **nolemj**:

1. Turpināt piedalīties biedrības “Gaujas Nacionālā parka tūrisma biedrība” projektā “Starptautiskās konkurētspējas veicināšana Gaujas Nacionālā parka teritorijā” 2021.gadā un slēgt sadarbības līgumu (Sadarbības līguma projekts pielikumā).
2. Par lēmuma izpildi atbildīgo noteikt tūrisma darba organizatori – S. Vaišļu, finanšu jautājumos – Finanšu un grāmatvedības nodaļas vadītāju I. Butāni.
3. Kontroli par lēmuma izpildi uzdot Attīstības nodaļas vadītājai V. Lapselei.

Domes priekšsēdētāja (paraksts) Elīna Stapulone